Čistke u Turskoj 2016.
Čistke u Turskoj 2016/17. su trenutna serija čistki koje sprovodi Vlada Turske po proglašenju vanrednog stanja usled neuspelog državnog udara iz 15. jula. Nakon momentalnog hapšenja vojnog osoblja optuženog za pokušaj udara, hapšenja su proširena tako da obuhvataju i druge elemente Turske vojske, kao i razne državne službenike i privatne biznismene. Ove potonje akcije, koje odražavaju borbu za vlast između sekularnih i islamističkih političkih elita u Turskoj i koje su postale poznate kao čistke, utiču na ljude koji nisu bili aktivni niti svesni puča kada se desio već su optuženi za povezanost sa Gulenovim pokretom (grupa koju Vlada optužuje za udar).

Desetine hiljada državnih službenika i vojnika dobila je otkaz prve nedelje nakon udara. Na primer, 16. jula 2016. godine, samo dan nakon što je udar bio osujećen, 2.745 sudija je otpušteno i pritvoreno. Ovo je popraćeno otpuštanjem, pritvaranjem ili suspendovanjem preko 100.000 zvaničnika i službenika, a cifra se povećala na 110.000 do 4. novembra, na 125.000 nakon dekreta od 22. novembra, dosežući najmanje 135.000 sa dekretima od 7. januara od. oko 160.000 nakon suspenzija i hapšenja 29. aprila 2017. godine.

Čistke su se takođe proširile i na medije; ugašeni su brojni televizijski kanali, novine i druga štampa, mnogi novinari su uhapšeni, a poslednje što se desilo je blokiranje Vikipedije od aprila 2017. Od početka septembra, postudarno vanredno stanje omogućilo je lako okretanje protiv kurdskih grupa, a najznačajnije je otpuštanje oko 12.000 kurdskih nastavnika i 24 izabrana gradonačelnika Kurda te hapšenje dopredsedavajućih Narodne demokratske partije za navodne veze sa Kurdistanskom radničkom partijom.

Vidi još 
 Paljenje Rajhstaga
 Fetulah Gulen
 Cenzura u Turskoj

Reference 

Historija Turske
2016
2017